**Contract-cadru**

**de vânzare/cumpărare a energiei electrice tranzacționate**

# pe piața centralizată pentru serviciul universal

# Nr……………. din ……………..

Între:

………………………......................................., cu sediul în ………......................, adresa……………………............, județul …………….............., cod poștal ………………, telefon ……………….., fax …………..……..., cod fiscal ……............................, înmatriculat în registrul comerțului la nr. ………………............, cont de virament nr. ………..……, deschis la ………..………., titular al licenței *ANRE* nr………................., cod EIC ……………… , reprezentat legal prin ………………........, având calitatea de vânzător , pe de o parte,

și

……………............................................................, cu sediul în ………………........., adresa……………………............., județul ……………................., cod poștal ………………, telefon ……………….., fax …………..……...., cod fiscal ………....................., înmatriculat în registrul comerțului la nr. .....………………......., cont de virament nr. ………..……, deschis la ………..……….., titular al licenței *ANRE* nr……….................., cod EIC ……………… , desemnat ca furnizor de ultimă instanță prin …………………………, reprezentat legal prin …………….…..............., având calitatea de cumpărător, pe de altă parte,

denumite colectiv în cele ce urmează “părțile” și individual “partea”, se încheie prezentul contract (denumit în continuare „contract”), în conformitate cu tranzacțiile bilaterale dintre părți pe piața centralizată pentru serviciul universal.

**Terminologie**

1. Termenii utilizați în prezentul contract sunt definiți în anexa nr.1.

**Interpretări**

1. În afară de cazul în care contextul impune o altă interpretare, în prezentul contract:
2. sensul cuvintelor la singular este valabil și la plural;
3. referirile la oricare dintre părți vor însemna și vor include orice referire la acea parte, succesorii în drepturi sau reprezentanții ei legali, după caz, precum și cesionarii acesteia;
4. părțile nu vor afecta structura sau interpretarea textului contractului.

**Obiectul Contractului**

1. (1) Obiectul contractului îl constituie vânzarea de către vânzător și cumpărarea de către cumpărător, în vederea furnizării către clienții săi finali care beneficiază de serviciul universal, a cantității de energie electrică aferentă produsului tranzacționat prin intermediul pieței centralizate pentru serviciul universal.

(2) Cantitatea contractată este prevăzută în anexa nr. 2, iar prețul de contract corespunzător este prevăzut în anexa nr. 3, fiind stabilite în conformitate cu datele comunicate de OPCSU în urma desfășurării licitațiilor pe PCSU.

**Condițiile de desfășurare a vânzării/cumpărării**

1. (1) Cantitatea contractată prevăzută în anexa nr. 2 este fermă și fixă pentru ambele părți, vânzătorul asumându-și obligația de a vinde cumpărătorului cantitatea contractată, în zilele/intervalele orare caracteristice acesteia din perioada de livrare prevăzută în anexa nr. 2, iar cumpărătorul asumându-și obligația de a o cumpăra la prețul din contract prevăzut în anexa nr. 3.

(2) Prețul de contract prevăzut în anexa nr. 3 include prețul energiei electrice și componenta tarifului de transport pentru introducerea energiei electrice în rețea (TG) și este ferm pentru ambele părți.

(3) Valoarea componentei tarifului de transport pentru introducerea energiei electrice în rețea (TG) poate face obiectul modificării prin act adițional la contract în condițiile stabilite de către ANRE.

1. Clauzele prezentului contract referitoare la obligațiile vânzătorului de a vinde cantitatea contractată la prețul de contract corespunzător, nu exonerează vânzătorul de obligația de a respecta strict dispozițiile OTS, date în conformitate cu prevederile Codului tehnic al rețelei electrice de transport și ale Codului comercial al pieței angro de energie electrică, aprobate prin Ordin al președintelui ANRE.
2. Clauzele prezentului contract referitoare la obligațiile cumpărătorului de a cumpăra cantitatea contractată la prețul de contract corespunzător, nu exonerează cumpărătorul de obligația de a respecta strict dispozițiile OTS, date în conformitate cu prevederile Codului tehnic al rețelei electrice de transport și ale Codului comercial al pieței angro de energie electrică.
3. (1) Cantitatea de energie electrică tranzacționată de părți conform prezentului contract reprezintă Schimbul Bloc sau face parte din Schimbul Bloc notificat de fiecare dintre părți, conform prevederilor Regulamentului de programare a unităților de producție și a consumatorilor dispecerizabili aprobat prin Ordin al președintelui ANRE.

(2) În vederea producerii efectelor prezentului contract, fiecare parte se înregistrează în prealabil la OPE ca PRE sau transferă responsabilitatea echilibrării unei alte PRE și trebuie să notifice la OPE, direct sau indirect, Schimburile Bloc corespunzătoare cantităților de energie electrică tranzacționate de părți conform prezentului contract. Părțile își comunică una alteia datele referitoare la PRE care își asumă responsabilitatea echilibrării pentru fiecare dintre părți, aceste date fiind cuprinse în anexa nr. 4 și actualizate ori de câte ori este cazul.

(3) Sumele pe care o parte trebuie să le plătească pentru dezechilibre conform prevederilor Codului comercial al pieței angro de energie electrică, ca urmare a transmiterii de către cealaltă parte a unei notificări fizice incorecte, vor fi plătite de partea care a notificat incorect. Dacă ambele părți transmit notificări fizice incorecte, penalitățile aferente sunt suportate de ambele părți.

**Perioada de valabilitate a contractului**

1. (1) Perioada de valabilitate a contractului începe la data semnării lui de ambele Părți (Data de intrare în vigoare) și încetează la data de ………………(Data de expirare).

(2) Data efectivă de intrare în vigoare a contractului este data de începere a livrărilor, cu condiția îndeplinirii în termen de către cumpărător a obligațiilor sale cuprinse în art. 14 și de către vânzător a obligațiilor sale cuprinse în art. 15.

(3) După expirarea perioadei de valabilitate, părțile nu vor mai fi ținute de termenii și condițiile prezentului contract decât pentru punerea în executare a drepturilor și obligațiilor părților, așa cum iau naștere din prezentul contract înainte de data de expirare.

**Facturare și condiții de plată**

1. Pe întreaga perioadă de livrare, vânzătorul va emite lunar către cumpărător, în ultima zi lucrătoare a fiecărei luni de livrare, factura cu suma care trebuie plătită de cumpărător pentru luna de livrare respectivă, calculată cu următoarea formulă:

V = Q x p x n [lei]

unde:

p = prețul de contract pentru produsul tranzacționat, conform anexei nr. 3 [lei/MWh];

Q = cantitatea orară de contract pentru produsul tranzacționat, conform anexei nr. 2 [MWh/h];

n = numărul de intervale orare din luna de livrare respectivă, caracteristice produsului tranzacționat [h].

Factura poate fi transmisă prin e-mail dacă părțile convin astfel.

1. Cumpărătorul va plăti integral facturile emise de vânzător conform prezentului contract, nu mai târziu de a 10-a zi de la începutul lunii care urmează lunii de livrare. În cazul în care termenul limită de plată (data scadenței) este o zi nelucrătoare, atunci termenul limită de plată se amână până la următoarea zi lucrătoare.
2. În cazul în care o sumă facturată de către vânzător este contestată parțial sau integral de cumpărător, acesta va înainta o contestație vânzătorului însoțită de o notă explicativă cuprinzând obiecțiile sale, în termen de 5 zile lucrătoare de la primirea facturii și va plăti suma rămasă necontestată până la data scadenței. Obiecțiile formulate de cumpărător se vor soluționa pe cale amiabilă de către părți în termen de 5 zile lucrătoare de la data transmiterii contestației de către cumpărător. Pentru sumele contestate, dar stabilite ulterior pe cale amiabilă sau prin hotărâre judecătorească ca fiind datorate de cumpărător, acesta va plăti pe lângă suma datorată, o dobândă penalizatoare calculată conform prevederilor art. 13.
3. Factura se consideră achitată de către cumpărător în funcție de modalitatea de plată convenită de părți (la data înregistrării plății în contul vânzătorului, la data preluării cecului de către vânzător, la data intrării numerarului în casieria vânzătorului etc.).
4. (1) Neachitarea facturii de către cumpărător până la data scadenței stabilită conform prevederilor art. 10 atrage după sine plata unei dobânzi penalizatoare pentru fiecare zi de întârziere, calculată prin aplicarea, la suma neachitată în termen, a unui procent egal cu cel aplicat la calculul dobânzii datorate pentru neplata la termen a obligațiilor către bugetul de stat.

(2) Sumele corespunzătoare dobânzilor penalizatoare se datorează de către cumpărător vânzătorului începând cu prima zi după data scadenței și până la data achitării integrale a obligațiilor de plată (inclusiv);

(3) Factura emisă de către vânzător pentru dobânzile penalizatoare determinate conform punctului 1 va fi plătită de cumpărător în termen de 5 (cinci) zile lucrătoare de la comunicare.

**Garanții**

1. (1) Cumpărătorul va constitui în favoarea vânzătorului o garanție financiară de plată, înainte de începerea livrărilor de energie electrică, cu excepția situației prevăzute la Art. 17 alin. (1) sau în cazul în care Cumpărătorul optează pentru efectuarea plății în avans a energiei electrice contractate, conform Art. 16 alin. (3).

(2) Cumpărătorul va prezenta Vânzătorului o scrisoare de garanţie bancară de plată, în favoarea Vânzătorului, emisă de o bancă agreată de Vânzător, având termenul de valabilitate până în data de 25 a lunii următoare ultimei luni de livrare.

(3) Termenul de prezentare a scrisorii de garanție bancară de plată, emisă în conformitate cu prevederile alin. (2), în original la sediul vânzătorului sau în format Swift la banca agreată de Vânzător, este nu mai târziu de 3 zile lucrătoare înainte de începerea livrărilor de energie electrică şi reprezintă condiţie de intrare în vigoare a Contractului.

(4) Cu excepția situației prevăzute de Art. 17 alin. (1) și a cazului în care Cumpărătorul optează pentru efectuarea plății în avans a energiei electrice contractate, conform Art. 16 alin. (3), nedepunerea scrisorii de garanţie bancară de plată înseamnă neintrarea efectivă în vigoare a Contractului şi conduce la încetarea contractului în conformitate cu art. 25 alin. (1) lit. f) precum și la obligarea Cumpărătorului de a plăti Vânzătorului o despăgubire egală cu contravaloarea energiei electrice pentru perioada nelivrată dar nu mai mult de luna de livrare în cazul perioadelor de livrare de o luna, respectiv 31 de zile de livrare (exclusiv TVA) în cazul perioadelor de livrare mai mari de o lună, aceasta fiind de ...........................lei. Factura emisă de către Vânzător va fi transmisă prin fax/ e-mail şi prin poştă Cumpărătorului la cel târziu 10 zile calendaristice de la finalizarea termenului de depunere a scrisorii de garanţie bancară de plată și va fi plătită de către cumpărător în termen de …5 (cinci) zile de la primire.

(5) Toate comisioanele şi spezele bancare referitoare la scrisoarea de garanţie bancară de plată sunt suportate de cumpărător.

1. (1) Vânzătorul va constitui în favoarea cumpărătorului o garanție financiară de bună execuție înainte de începerea livrărilor de energie electrică, cu excepția situației prevăzute la Art. 17 alin. (1).

(2) Vânzătorul va prezenta Cumpărătorului o scrisoare de garanţie bancară de bună execuţie, în favoarea Cumpărătorului, emisă de o bancă agreată de Cumpărător, având termenul de valabilitate până în data de 10 a lunii următoare ultimei luni de livrare.

(3) Termenul de prezentare a scrisorii de garanţie bancară, emisă în conformitate cu prevederile alin. (2), în original la sediul Cumpărătorului sau în format Swift la banca agreată de Cumpărător, este nu mai târziu de 3 zile lucrătoare înainte de începerea livrărilor de energie electrică şi reprezintă condiţie de intrare în vigoare a Contractului.

(4) Cu excepția situației prevăzute de Art. 17 alin. (1), nedepunerea scrisorii de garanţie bancară de bună execuţie înseamnă neintrarea efectivă în vigoare a Contractului şi conduce la încetarea contractului în conformitate cu art. 25 alin. (1) lit. f) precum și la obligarea Vânzătorului de a plăti Cumpărătorului o despăgubire egală cu contravaloarea energiei electrice pentru perioada nelivrată dar nu mai mult de luna de livrare în cazul perioadelor de livrare de o lună, respectiv 31 de zile de livrare (exclusiv TVA) în cazul perioadelor de livrare mai mari de o lună ,aceasta fiind de ...........................lei. Factura emisă de către Cumpărător va fi transmisă prin fax/ e-mail şi prin poştă Vânzătorului la cel târziu 10 zile calendaristice de la finalizarea termenului de depunere a scrisorii de garanţie bancară și va fi plătită de către vânzător în termen de … 5 (cinci) zile de la primire.

(5) Toate comisioanele şi spezele bancare referitoare la scrisoarea de garanţie bancară de bună execuţie sunt suportate de Vânzător.

1. (1) Valoarea scrisorii de garanție bancară de plată se calculează după cum urmează:

(i) pentru perioade de livrare de 1 (o) lună calendaristică valoarea garanţiei este egală cu contravaloarea energiei electrice contractate, respectiv:

Valoarea scrisorii de garanţie bancară = Cantitatea de energie electrică contractată x preț contract + valoare TVA, în cazul în care TVA este aplicabilă, aceasta fiind de .....................lei

(ii) pentru perioade de livrare de un trimestru/un semestru sau un an valoarea garanţiei este egală cu contravaloarea energiei electrice contractate, calculată pentru 51 de zile calendaristice, respectiv:

Valoarea scrisorii de garanţie bancară = Cantitatea de energie electrică contractată corespunzătoare celor 51 de zile x preț contract + valoare TVA, în cazul în care TVA este aplicabilă, aceasta fiind de .....................lei

(2) Valoarea scrisorii de garanție bancară de bună execuţie se calculează după cum urmează:

(i) pentru perioade de livrare de 1 (o) lună calendaristică valoarea garanţiei este egală cu 20 % din contravaloarea energiei electrice contractate, respectiv:

Valoarea scrisorii de garanţie bancară = 20% x Cantitatea de energie electrică contractată x preț contract + valoare TVA, în cazul în care TVA este aplicabilă, aceasta fiind de .....................lei

(ii) pentru perioade de livrare de un trimestru/semestru valoarea garanţiei este egală cu 15 % din contravaloarea energiei electrice contractate, respectiv:

Valoarea scrisorii de garanţie bancară = 15% x Cantitatea de energie electrică contractată x preț contract + valoare TVA, în cazul în care TVA este aplicabilă, aceasta fiind de .....................lei

(iii) pentru perioade de livrare de un an valoarea garanţiei este egală cu 10 % din contravaloarea energiei electrice contractate, respectiv:

Valoarea scrisorii de garanţie bancară = 10% x Cantitatea de energie electrică contractată x preț contract + valoare TVA, în cazul în care TVA este aplicabilă, aceasta fiind de .....................lei

(3) În cazul contractelor cu perioade de livrare de 1 (o) lună Cumpărătorul poate opta pentru efectuarea plății în avans a energiei electrice contractate, caz în care nu mai este necesară constituirea de către Cumpărător a scrisorii de garanție bancară de plată.

(4) Dacă părțile sunt de acord, se pot agrea și alte forme de garanție financiară de plată/ de bună execuţie, calculate conform alin (1) și la termenele stabilite conform Art.14 alin. (3), respectiv Art.15 alin. (3).

(5) Cumpărătorul poate să elibereze, la cerere, garanția financiară de bună execuție în ziua lucrătoare următoare ultimei zile de livrare conform perioadei de livrare definite în Anexa 2, dacă nu sunt îndeplinite condițiile pentru executarea acesteia.

(6) Vânzătorul poate să elibereze, la cerere, garanția financiară de plată în ziua lucrătoare imediat următoare zilei în care Cumpărătorul achită factura aferentă ultimei luni de livrare definită conform Anexei 2, dacă nu sunt îndeplinite condițiile pentru executarea acesteia.

1. (1) Părțile nu constituie garanția financiară de bună execuție și/sau de plată dacă au agreat alte forme de garanție sau au încheiat un acord scris prin care garanția bancară de bună execuție/de plată nu are caracter obligatoriu.

(2) În situația prevăzută la alin.(1) cumpărătorul transmite la OPCSU, cu cel puțin 3 zile lucrătoare înainte de începerea livrărilor de energie electrică, o copie după forma de garanție agreată sau depune la OPCSU o copie a acordului scris prin care garanția financiară de bună execuție/de plată nu are caracter obligatoriu.

**Executarea Garanției financiare de bună execuție**

1. Cumpărătorul/Vânzătorul are dreptul să execute garanția financiară de bună execuție/de plată, în cazul în care vânzătorul/cumpărătorul nu își îndeplinește obligațiile contractuale prevăzute la art. 4 alin. (1) și art. 7 alin. (2), precum și dacă cumpărătorul nu plătește facturile în termenul stabilit la art.10.

**Drepturi și obligații**

1. Vânzătorul are următoarele drepturi:
2. Să factureze cumpărătorului și să încaseze, conform termenelor stabilite în prezentul contract, contravaloarea cantităților de energie electrică livrate conform prezentului contract;
3. să factureze cumpărătorului și să încaseze contravaloarea despăgubirilor conform Art.14(4) din contract;
4. să factureze cumpărătorului și să încaseze contravaloarea despăgubirilor în cazul denunțării unilaterale a contractului de către Cumpărător conform Art. 26 din contract;
5. să factureze cumpărătorului și să încaseze contravaloarea compensațiilor în cazul rezilierii contractului din culpa Cumpărătorului conform Art. 25 din contract;
6. să factureze cumpărătorului și să încaseze contravaloarea dobânzilor penalizatoare stabilite conform Art.13 din prezentul contract;
7. să solicite cumpărătorului achitarea sumelor conform Art.7 (3) pe care trebuie să le plătească pentru dezechilibre, ca urmare a transmiterii de către cumpărător a unei notificări fizice incorecte a schimburilor bloc corespunzătoare cantităților de energie electrică tranzacționate conform prezentului contract;
8. să execute garanția financiară de plată în cazul în care Cumpărătorul nu își îndeplinește obligațiile contractuale de plată prevăzute la Art. 7 (3), Art.10, Art.13, Art. 25 și Art. 26 din contract și să încaseze contravaloarea acesteia.
9. Vânzătorul are următoarele obligații:
10. să dețină și să mențină în vigoare pe perioada de valabilitate a contractului licența acordată de ANRE și să respecte prevederile acesteia;
11. să comunice în scris cumpărătorului orice modificare a elementelor care au stat la baza încheierii prezentului contract;
12. să notifice la OPE schimburile bloc corespunzătoare cantităților de energie electrică tranzacționate conform prezentului contract;
13. să asigure livrarea către Cumpărător a energiei contractate în termenii prezentului contract;
14. să răspundă la contestațiile formulate de cumpărător împotriva unei sume facturate, ȋn vederea soluționării pe cale amiabilă a obiecțiilor formulate în termenul prevăzut la art. 11;
15. să elibereze garanția financiară de plată, la cererea Cumpărătorului, în ziua următoare terminării perioadei contractuale, dacă nu sunt îndeplinite condițiile pentru executarea ei;
16. să depună garanţia financiară de bună execuție în original la sediul Cumpărătorului sau în format Swift la banca agreată de Cumpărător, în termenul și condițiile prevăzute la art. 15;
17. să plătească despăgubirile menţionate la art. 15 alin. (4), dacă nu depune garanţia financiară de bună execuție;
18. să plătească Cumpărătorului, în caz de denunţare unilaterală a contractului de către vânzător, despăgubirile prevăzute la Art. 26 din contract;
19. să plătească Cumpărătorului, în caz de reziliere a contractului din vina vânzătorului, compensațiile prevăzute la Art. 25 din contract;
20. să achite cumpărătorului sumele pe care acesta trebuie să le plătească pentru dezechilibre, ca urmare a transmiterii de către vânzător a unei notificări fizice incorecte a schimburilor bloc corespunzătoare cantităților de energie electrică tranzacționate conform prevederilor Art. 7 (3) a prezentului contract;
21. să completeze cu datele comunicate de OPCSU ȋn urma desfășurării licitațiilor pe PCSU, să semneze și să transmită spre semnare cumpărătorului contractul sau, după caz, actele adiționale la contract, cu respectarea termenelor prevăzute de Regulamentul de organizare și desfășurare a licitațiilor pe piața centralizată pentru serviciul universal;
22. să notifice OPCSU semnarea prezentului contract sau, după caz, a actelor adiționale la contract prevăzute la lit. l).
23. Cumpărătorul are următoarele drepturi:
24. să primească cantitatea de energie electrică contractată în conformitate cu prevederile prezentului Contract;
25. să primească de la vânzător facturile pentru cantitatea contractată, la prețul din contract corespunzător;
26. să solicite vânzătorului achitarea sumelor conform Art. 7(3) pe care trebuie să le plătească pentru dezechilibre, ca urmare a transmiterii de către vânzător a unei notificări fizice incorecte a schimburilor bloc corespunzătoare cantităților de energie electrică tranzacționate conform prezentului contract;
27. să conteste o sumă facturată de către vânzător, pe baza unei note explicative cuprinzând obiecțiile formulate, în termenul prevăzut la art. 11.;
28. să factureze vânzătorului și să încaseze contravaloarea despăgubirilor conform Art.15(4) din contract;
29. să factureze vânzătorului și să încaseze contravaloarea despăgubirilor în cazul denunțării unilaterale a contractului de către vânzător conform Art. 26 din contract;
30. să factureze vânzătorului și să încaseze contravaloarea compensațiilor în cazul rezilierii contractului din culpa vânzătorului conform Art. 25 din contract;
31. să execute garanția financiară de bună execuție în cazul în care vânzătorul nu își îndeplinește obligațiile contractuale de plată prevăzute la Art. 7 (3), Art. 25 și Art. 26 din contract și să încaseze contravaloarea acesteia.
32. Cumpărătorul are următoarele obligații:
33. să dețină și să mențină în vigoare pe perioada de valabilitate a contractului licența de furnizare a energiei electrice și să respecte prevederile acesteia precum și ale reglementărilor prin care a fost desemnat ca FUI;
34. să notifice la OPE schimburile bloc corespunzătoare cantităților de energie electrică tranzacționate conform prezentului contract;
35. să accepte energia electrică și să achite integral facturile emise de vânzător pentru contravaloarea cantităților de energie electrică livrată și/sau dobânzile penalizatoare datorate în conformitate cu prevederile prezentului contract;
36. să comunice în scris vânzătorului orice modificare a elementelor care au stat la baza întocmirii prezentului contract;
37. să elibereze garanția financiară de bună execuție, la cererea Vânzătorului, în ziua următoare terminării perioadei contractuale, dacă nu sunt îndeplinite condițiile pentru executarea ei;
38. să depună garanţia financiară de plată în original la sediul Vânzătorului sau în format Swift la banca agreată de Vânzător, în termenul și condițiile prevăzute la art. 14;
39. să plătească despăgubirile menţionate la art. 14 alin. (4), dacă nu depune garanţia financiară de plată;
40. să plătească vânzătorului, în caz de denunţare unilaterală a contractului de către cumpărător, despăgubirile prevăzute la Art. 26 din contract;
41. să plătească vânzătorului, în caz de reziliere a contractului din vina cumpărătorului, compensațiile prevăzute la Art. 25 din contract;
42. să achite vânzătorului sumele pe care acesta trebuie să le plătească pentru dezechilibre, ca urmare a transmiterii de către cumpărător a unei notificări fizice incorecte a schimburilor bloc corespunzătoare cantităților de energie electrică tranzacționate conform prevederilor Art. 7 (3) a prezentului contract;
43. să verifice conformitatea cu datele comunicate de OPCSU în urma desfășurării licitațiilor pe PCSU și să semneze contractul sau, după caz, actele adiționale la contract transmise de vânzător, cu respectarea termenelor prevăzute de Regulamentul de organizare și desfășurare a licitațiilor pe piața centralizată pentru serviciul universal și să transmită un exemplar semnat vânzătorului;
44. să notifice OPCSU semnarea prezentului contract sau, după caz, a actelor adiționale la contract menționate la lit. k);
45. (1) Părțile se obligă una față de cealaltă să dețină și să păstreze pe parcursul derulării contractului toate aprobările necesare fiecăreia pentru îndeplinirea obligațiilor contractuale, respectând în același timp toate prevederile legale.

(2) Daunele dovedite a fi produse uneia dintre părți din vina celeilalte părți vor fi suportate de partea vinovată.

(3) Părțile garantează una celeilalte că prezentul contract reprezintă o obligație fermă, legală, opozabilă în justiție în termenii prevăzuți în contract.

**Întreruperea livrărilor de energie din iniţiativa Vânzătorului**

1. (1) Întreruperea livrării de energie din iniţiativa Vânzătorului, înainte de data încetării contractului, poate fi dispusă cu respectarea următoarelor:
2. au trecut mai mult de 3 (trei) zile lucrătoare de la termenul limită de plată a facturilor emise conform art. 10, iar Cumpărătorul nu a achitat suma restantă;
3. Vânzătorul a transmis Cumpărătorului un preaviz după expirarea termenului limită de plată a facturilor, iar Cumpărătorul nu a achitat suma restantă;
4. au trecut 3 (trei) zile lucrătoare de la data transmiterii preavizului şi suma restantă nu a fost achitată, termen după care Vânzătorul poate decide întreruperea livrării de energie electrică la Cumpărător şi executarea garanţiei bancare, în vederea recuperării tuturor obligaţiilor de plată ale Cumpărătorului, până în momentul întreruperii livrărilor;

(2) Reluarea livrării energiei electrice se poate realiza, după achitarea tuturor obligaţiilor de plată către Vânzător (sume facturate şi penalizări pentru întârzierea la plată) şi numai după ce Cumpărătorul reîntregeşte scrisoarea de garanţie bancară de plată conform art. 16, în termen de maximum 3 (trei) zile lucrătoare de la întreruperea livrării. Reluarea livrării se face în termen de cel mult 2 (două) zile lucrătoare de la primirea la Vânzător a solicitării Cumpărătorului de reluare a livrărilor însoţită de documentele care atestă îndeplinirea tuturor obligaţiilor de plată prevăzute în acest articol.

(3) În cazul în care reluarea livrării nu este solicitată în scris de către Cumpărător, conform prevederilor prezentului articol, contractul este considerat denunţat unilateral de către Cumpărător. Aceste prevederi nu sunt aplicabile în cazul în care a intervenit rezilierea de drept a Contractului conform art. 25 (1) lit. a).

**Rezilierea contractului**

1. (1) Rezilierea contractului are loc de drept, fără punerea în întârziere şi fără intervenţia instanţei în următoarele cazuri, cu respectarea condițiilor de la alin (2) și (3):
2. din iniţiativa Vânzătorului în cazul în care Cumpărătorul nu efectuează în termen de 10 zile calendaristice de la data scadenței plata integrală a facturilor și a penalităţilor datorate şi nu reîntregește garanţia bancară, cu notificare prealabilă de \_\_\_\_\_\_\_ zile;
3. din inițiativa Cumpărătorului, în cazul în care în termen de 7 zile de la executarea garanției financiare de bună execuție Vânzătorul nu a reluat îndeplinirea obligațiilor contractuale prevăzute la art. 4 alin. (1) și art. 7 alin. (2), cu excepția situațiilor în care, în acest interval de timp, Vânzătorul a notificat forța majoră;
4. din inițiativa Cumpărătorului, în cazul în care după executarea garanției financiare de bună execuție și reluarea îndeplinirii obligațiilor contractuale, Vânzătorul se găsește din nou în situația de neîndeplinire timp de 3 zile a obligațiilor contractuale prevăzute la art. 4 alin. (1) și art. 7 alin. (2);
5. din inițiativa uneia din Părți în cazul în care cealaltă Parte refuză să încheie un act adiţional la acest contract, în condiţiile prevazute la Art. 4 (3), într-un termen de 30 de zile calendaristice de la data apariției acestor modificări.
6. din iniţiativa uneia din părţi în cazul în care cealaltă parte nu asigură transmiterea notificărilor pe platforma Pieţei de Echilibrare pentru tranzacţiile aferente acestui contract timp de 3 zile consecutiv sau în cazul în care cealaltă parte a fost suspendată de la Piaţa de Echilibrare;
7. în cazul în care una din Părţi nu îşi respectă obligaţiile contractuale asumate conform art 14, 15, 16, 20 si 22.

(2) Cu exceptia situatiilor descrise în Art. 14 (4) și 15 (4), contractul poate fi reziliat cu plata de către partea în culpă către cealaltă parte a unei compensaţii după cum urmează:

(i) pentru perioade de livrare de 1 (o) lună calendaristică valoarea compensației este egală cu 25% din contravaloarea energiei electrice contractată şi nelivrată/ nepreluată, respectiv:

Valoarea compensaţiei = 25% x Cantitatea de energie electrică nelivrată/nepreluată x preț contract + valoare TVA, în cazul în care TVA este aplicabilă;

(ii) pentru perioade de livrare de un trimestru sau un semestru valoarea compensației este egală cu 20 % din contravaloarea energiei electrice contractată şi nelivrată/ nepreluată, calculată după cum urmează:

Valoarea compensaţiei = 20% x Cantitatea de energie electrică nelivrată/nepreluată x preț contract + valoare TVA, în cazul în care TVA este aplicabilă;

(iii) pentru perioade de livrare de un an valoarea compensației este egală cu 15 % din contravaloarea energiei electrice contractate şi nelivrate/ nepreluate, calculată după cum urmează:

Valoarea compensaţiei = 15% x Cantitatea de energie electrică nelivrată/nepreluată x preț contract + valoare TVA, în cazul în care TVA este aplicabilă;

(3) Factura emisă conform punctului (2) va fi transmisă părţii în culpă în termen de 2 (două) zile lucrătoare de la reziliere, cu termen de plată de 5 (cinci) zile lucrătoare de la data primirii.

**Denunţarea contractului**

1. (1) Oricare din părţi are dreptul să denunţe unilateral acest contract cu un preaviz de 20 (douăzeci) de zile calendaristice, cu obligaţia de plată a despăgubirii menționate la alin. (2) și (3) ale acestui articol.

(2) Contractul poate fi denunțat unilateral doar cu plata de către partea care inițiază denunțarea către cealaltă parte, a unei despăgubiri egale cu:

(i) pentru perioade de livrare de 1 (o) lună calendaristică valoarea despăgubirii este egală cu 20% din contravaloarea energiei electrice contractată şi nelivrată/ nepreluată, calculată după cum urmează:

Valoarea compensaţiei = 20% x Cantitatea de energie electrică nelivrată/nepreluată x preț contract + valoare TVA, în cazul în care TVA este aplicabilă;

(ii) pentru perioade de livrare de un trimestru sau un semestru valoarea despăgubirii este egală cu 15 % din contravaloarea energiei electrice contractată şi nelivrată/ nepreluată, calculată după cum urmează:

Valoarea compensaţiei = 15% x Cantitatea de energie electrică nelivrată/nepreluată x preț contract + valoare TVA, în cazul în care TVA este aplicabilă;

(iii) pentru perioade de livrare de un an valoarea despăgubirii este egală cu 10 % din contravaloarea energiei electrice contractată şi nelivrată/ nepreluată, calculată după cum urmează:

Valoarea compensaţiei = 10% x Cantitatea de energie electrică nelivrată/nepreluată x preț contract + valoare TVA, în cazul în care TVA este aplicabilă;

(3) Factura emisă conform punctului 2 va fi transmisă părții care a iniţiat denunţarea în termen de 2 (două) zile lucrătoare de la denunţare, cu termen de plată de 5 (cinci) zile lucrătoare de la data primirii.

**Încetarea Contractului**

1. Prezentul contract încetează să-și producă efectele:
2. la expirarea perioadei de valabilitate stabilită conform prevederilor art. 8;
3. în caz de dizolvare, lichidare, faliment, retragerea/încetarea valabilității licenței uneia dintre părțile contractante, părțile fiind însă ținute să își îndeplinească obligațiile contractuale rezultate până în momentul apariției cauzei; partea care se află în una dintre aceste situații are obligația să notifice celeilalte părți data apariției situației, care va fi considerată data de la care prezentul contract încetează să-și producă efectele, în cel mult 3 zile de la apariția situației;
4. prin acordul Părților;
5. în situații de Forță Majoră, în condițiile art. 29.
6. prin reziliere, de către oricare Parte, în conformitate cu prevederile art. 25.;
7. prin denunțare unilaterală, de către oricare Parte, în conformitate cu prevederile art. 26;

**Confidențialitatea**

1. (1) Fiecare parte se obligă să asigure confidențialitatea tuturor informațiilor, documentațiilor și datelor furnizate de către cealaltă parte în baza prezentului contract și să nu le dezvăluie unui terț, în totalitate sau parțial, fără consimțământul scris al celeilalte părți.

(2) Fac excepție de la prevederile alin. (1):

1. informațiile solicitate de autoritățile competente, în conformitate cu legislația în vigoare;
2. informațiile care au fost făcute publice anterior încheierii prezentului contract;
3. informațiile solicitate de OTS în conformitate cu prevederile Codului tehnic al rețelei electrice de transport și ale Codului comercial al pieței angro de energie electrică.

(3) Prevederile alin. (1) rămân valabile timp de 5 ani după încetarea prezentului contract.

**Forța majoră**

1. (1) Părțile sunt exonerate de orice răspundere pentru neîndeplinirea parțială sau totală a obligațiilor ce decurg din prezentul contract, dacă aceasta este rezultatul acțiunii forței majore, definită la art.1351 alin.(2) din Codul civil.

(2) Partea care invocă forța majoră trebuie să notifice acest lucru în scris celeilalte părți, în termen de 3 zile de la apariția acesteia, cu confirmarea ulterioară a organelor competente de la locul producerii evenimentului ce constituie forță majoră şi cu estimarea duratei după care aceasta își încetează efectele.

(3) Neîndeplinirea obligației de comunicare a forței majore în termenul prevăzut la alin. (2) nu înlătură efectul exonerator de răspundere al acesteia, dar antrenează obligația părții care o invocă de a repara pagubele cauzate celeilalte părți ca urmare a necomunicării.

(4) Perioada de forță majoră încetează atunci când partea care a emis notificarea conform alin. (2) emite o nouă notificare prin care anunță că este capabilă să își îndeplinească din nou toate obligațiile ce îi revin prin prezentul contract.

(5) În cazul în care perioada de forță majoră se prelungește pentru mai mult de treizeci (30) de zile consecutive sau pentru mai mult de şaizeci (60) de zile adunate într-o perioadă de un an calendaristic, partea care a primit notificarea de forță majoră poate denunța unilateral contractul, fără preaviz și fără plata penalităților, cu obligația de a comunica acest lucru, în scris, celeilalte părți.

**Litigii**

1. Pentru neexecutarea, în totalitate sau în parte, a obligațiilor prevăzute în prezentul contract, părțile răspund conform legii și prevederilor contractuale.
2. Părțile convin ca litigiile ce decurg din interpretarea și/sau derularea prezentului contract, care nu pot fi soluționate pe cale amiabilă sau prin intermediul Comisiei de soluționare a disputelor pe piața de energie electrică, numită prin decizie a președintelui ANRE, să fie deduse spre soluționare instanțelor judecătorești competente.

**Cesiunea contractului**

1. - (1) Niciuna dintre părți nu poate cesiona parțial sau total drepturile și obligațiile ce decurg din acest contract fără obținerea prealabilă a acordului scris al celeilalte părți.

(2) În cazul cesiunii contractului, cesionarul are obligația constituirii garanției financiare de bună execuție/de bună plată conform reglementărilor aplicabile, anterior datei de la care cesiunea devine efectivă. A doua zi după ce cesiunea devine efectivă, cumpărătorul/vânzătorul are obligația să elibereze garanția financiară de bună execuție/de bună plată constituită de cedent, dacă nu sunt îndeplinite condițiile pentru executarea ei.

**Procedura de derulare a contractului**

1. Prevederile specifice convenite de părți privind procedura de derulare a contractului sunt cuprinse în anexa nr. 5 și vor fi actualizate ori de câte ori este cazul.
2. Orice documentație, notificare, punere în întârziere sau solicitare cerută sau autorizată prin prezentul contract va fi transmisă în scris, prin scrisoare recomandată cu confirmare de primire, prin fax, e-mail sau va fi înmânată personal destinatarului. În cazul transmiterii prin fax/e-mail documentul în original se transmite și prin poștă, cu confirmare de primire.
3. Orice documentație, notificare, punere în întârziere sau solicitare va fi considerată primită de către destinatar:
4. la momentul predării, dacă este înmânată personal destinatarului, caz în care este necesară înregistrarea la destinatar a documentelor sau obținerea semnăturii de primire din partea reprezentantului destinatarului;
5. la data confirmării primirii, dacă transmiterea s-a făcut prin scrisoare recomandată cu confirmare de primire;
6. la data confirmării transmiterii prin fax sau e-mail, în cazul transmiterii prin fax sau e-mail.

**Dispoziții finale**

1. (1) Prezentul contract și toate obligațiile părților care rezultă din derularea acestuia, se supun în totalitate și sub toate aspectele legislației române în vigoare.

(2) Limba care guvernează prezentul contract este limba română.

1. Dacă printr-un act normativ sunt prevăzute dispoziții contrare clauzelor din prezentul contract, se aplică prevederile din actul normativ de la data intrării în vigoare a acestuia, iar părțile au obligația preluării acestora și modificării/completării în consecință prin act adițional a prezentului contract.
2. Anexele nr. 1 - 5 fac parte integrantă din prezentul contract.

Prezentul contract a fost încheiat la data de ………………, în două exemplare, câte unul pentru fiecare parte.

**SEMNĂTURI:**

Reprezentantul legal al vânzătorului Reprezentantul legal al cumpărătorului

*ANEXA nr. 1*

*la contract*

**TERMINOLOGIE**

|  |  |
| --- | --- |
| *ANRE* | Autoritatea Națională de Reglementare în Domeniul Energiei; |
| *Garanție financiară de bună execuție* | Document de garanție emis de o bancă agreată de cumpărător, constând în sume de bani şi/sau instrumente financiare constituite în favoarea cumpărătorului de către vânzător. |
| *Garanție financiară de plată* | Document de garanție emis de o bancă agreată de vânzător, constând în sume de bani şi/sau instrumente financiare constituite în favoarea vânzătorului de către cumpărător. |
| *Furnizor de ultimă instanță (FUI)* | Furnizorul desemnat de ANRE pentru a presta serviciul universal de furnizare în condiții specifice reglementate; |
| *Parte responsabilă cu echilibrarea (PRE)* | Titular de licență care a fost înregistrat de Operatorul de Transport și de Sistem ca parte responsabilă cu echilibrarea, în conformitate cu prevederile Codului comercial al pieței angro de energie electrică; o PRE își poate asuma, de asemenea, responsabilitatea echilibrării pentru alți titulari de licență; |
| *Piața de echilibrare (PE)* | Piața centralizată organizată și administrată de OPE pentru colectarea ofertelor de livrare a Energiei de Echilibrare transmise de Participanții la Piața de Echilibrare, și utilizarea lor pentru a asigura siguranța și stabilitatea în funcționare a Sistemului Electroenergetic National și pentru a rezolva Restricțiile de Rețea; |
| *Piața centralizată pentru serviciul universal (PCSU)* | Componentă a pieței centralizate de energie electrică, administrată de OPCSU, care funcționează pe baza unui mecanism de licitații și este destinată achiziționării energiei electrice necesare pentru acoperirea consumului clienților finali care beneficiază, în condițiile legii, de serviciul universal; |
| *Operatorul de Transport și de Sistem (OTS)* | Compania Națională de Transport al Energiei Electrice „Transelectrica” S.A. |
| *Operatorul Pieței de Echilibrare (OPE)* | Persoană juridică ce asigură organizarea și administrarea Pieței de echilibrare; această funcție este îndeplinită de OTS; |
| *Operatorul pieței centralizate pentru serviciul universal (OPCSU)* | Operatorul pieței de energie electrică, stabilit conform prevederilor legislației în vigoare, care este responsabil cu organizarea, desfășurarea și închiderea sesiunilor de licitații pe piața centralizată pentru serviciul universal, transmiterea/publicarea rezultatelor licitațiilor; |
| *Schimb bloc* | Schimb de energie electrică între două părți responsabile cu echilibrarea; |
| *Serviciul universal (SU)* | Serviciul de furnizare a energiei electrice garantat clienților casnici și clienților non-casnici cu un număr de salariați mai mic de 50 și o cifră de afaceri anuală și o valoare totală a activelor din bilanțul contabil conform raportărilor fiscal anuale care nu depășește 10 milioane de euro, la un nivel de calitate și prețuri rezonabile, transparente, ușor comparabile și nediscriminatorii; |

*ANEXA nr. 2*

*la contract*

**CANTITĂȚI CONTRACTATE**

1. Cantitatea totală de energie electrică contractată între părți este de ................... MWh.

2. Cantitatea orară contractată este următoarea:

|  |  |  |  |  |
| --- | --- | --- | --- | --- |
| Produs  tranzacționat | Tip produs | Zile de livrare din săptămână | Intervale orare de livrare | Cantitate orară contractată [MWh/h] |
|  | Bandă | Luni - Duminica | 1 - 24 |  |
|  | Vârf/Vârf 1 | Luni - Duminica | 7-22 |  |
|  | Vârf 2 | Luni - Duminica | 18-22 |  |

3. Perioada de livrare este ……………..………. .

NOTĂ:

Conținutul acestei anexe se completează de către vânzător, după desfășurarea unei sesiuni de licitație pe PCSU în urma căreia s-a încheiat o tranzacție bilaterală între părți, conform datelor comunicate de OPCSU.

**SEMNĂTURI:**

**Din partea vânzătorului Din partea cumpărătorului**

*ANEXA nr. 3*

*la contract*

**PREȚURI DIN CONTRACT**

1. Prețul de contract, stabilit pentru produsul tranzacționat este:

|  |  |  |  |  |
| --- | --- | --- | --- | --- |
| Produs tranzacționat | Tip produs | Zile de livrare din săptămână | Intervale orare de livrare | Preț din contract [lei/MWh] |
|  | Bandă | Luni - Duminică | 1 - 24 |  |
|  | Vârf/Vârf 1 | Luni - Duminică | 7-22 |  |
|  | Vârf 2 | Luni - Duminică | 18-22 |  |

1. Tariful zonal aferent serviciului de transport pentru introducerea energiei în reţea la data semnării prezentului contract este cel prevăzut în Ordinul preşedintelui ANRE în vigoare la data semnării contractului. În cazul în care ANRE modifică tariful zonal aferent serviciului de transport pentru introducerea energiei în rețea, prețul de contract se modifică în mod corespunzător, părțile având obligația de a încheia un act adițional în acest sens.
2. Prețurile din contract nu includ TVA.

NOTĂ:

Conținutul acestei anexe se completează de către vânzător, după desfășurarea unei sesiuni de licitație pe PCSU ȋn urma căreia s-a încheiat o tranzacție bilaterală ȋntre părți, conform datelor comunicate de OPCSU.

SEMNĂTURI:

Din partea vânzătorului Din partea cumpărătorului

*ANEXA nr. 4*

*la contract*

**Date referitoare la partea responsabilă cu echilibrarea (PRE)**

Pentru vânzător:

* denumirea PRE …………………………..
* codul PRE ………………………………………….
* persoane de contact, adresa de email și nr. de telefon

Pentru cumpărător:

* denumirea PRE …………………………………
* codul PRE ………………………………………
* persoane de contact, adresa de email și nr. de telefon

**……………………………………**

*ANEXA nr. 5*

*la contract*

**Prevederi specifice privind procedura de derulare a contractului**

* + - 1. Persoana de contact din partea vânzătorului:
      2. Persoana de contact din partea cumpărătorului:
      3. Căile de comunicare convenite:
      4. Termene privind transmiterea datelor specifice între părți, precum și între părți și autoritățile desemnate prin lege sau reglementări să le primească:
      5. Prevederi convenite referitoare la achitarea de către vânzător/cumpărător a sumelor pe care cumpărătorul/vânzătorul trebuie să le plătească pentru dezechilibre, ca urmare a transmiterii de către vânzător/cumpărător a unei notificări fizice incorecte a schimburilor bloc corespunzătoare cantităților de energie electrică tranzacționate conform prezentului contract:
      6. Modalități de plată convenite:

**……………………………………**

* + - 1. Modalitatea de garantare convenită:

……………………………………

NOTĂ:

Conținutul acestei anexe se completează conform înțelegerii părților.